Környezetkímélő buszcsodáról hullott le a lepel Stockholmban | Alapjárat
Többfeladatú buszt mutattak be Svédországban
2019-06-14, 00:50
A Scania új járműve nappal és éjszaka is fontos feladatokat láthat el a jövőben. Ez a megoldás alapjaiban változathatja meg a közösségi közlekedést.
Futurisztikus önvezető buszt mutatott be a Scania egy stockholmi rendezvényen. A Scania NXT nevet viselő elektromos meghajtású jármű egyik különlegessége a felépítésében rejlik: a szerkezet testét könnyű anyagokból rakták össze, így pillanatok alatt le lehet kapni a kerekekről és a motorokról.
De ez még korántsem minden! Az NXT egyik legérdekesebb tulajdonsága, hogy az elöl és hátul található hajtáslánc közé többféle felépítmény is beilleszthető. Így fordulhat elő, hogy a Scania járgánya nappal utasokat és egyéb rakományokat is képes szállítani, utána pedig az esti órákban akár a szemétszedéshez is át lehet alakítani. Ha a formula életképesnek bizonyul majd a városi forgalomban, akkor a szemünk láttára alakulhat át a közösségi közlekedés Európa és világszerte.
„Az NXT-t 2030-ra és az utánra terveztük, azonban számos olyan élenjáró megoldást vonultat fel, amelyek már ma is rendelkezésre állnak” – hangsúlyozta a Scania elnök-vezérigazgatója, Henrik Henriksson a projekttel kapcsolatban.
A rendőrségnek is fontos a sportos megjelenés
Legördült az 500 ezredik ...